മാസം 12000 രൂപ ശമ്ബളം , ഒടുവില് നാട്ടുകാര് കാട്ടിക്കൊടുത്തു ബീഹാറില് മതപരിവര്ത്തനം നടത്തിയ രണ്ട് മലയാളി പാസ്റ്റര്മാര് അറസ്റ്റില് പട്ന : മതപരിവര്ത്തന റാക്കറ്റില് ഉള്പ്പെട്ട രണ്ട് മലയാളി പാസ്റ്റര്മാര് ബീഹാറില് പിടിയിലായി . പാസ്റ്റര് ജോര്ജ്, പാസ്റ്റര് റിഷു എന്നിവരാണ് പിടിയിലായത് . ബിഹാറിലെ സുപോള് ജില്ലയില് നിന്നാണ് ഇവരെ പിടികൂടിയത് . ദരിദ്രരായ ആളുകളെ പ്രലോഭിപ്പിച്ച് ക്രിസ്തുമതത്തിലേക്ക് മാറ്റുന്ന മതപരിവര്ത്തന റാക്കറ്റിനെ കുറിച്ച് നാട്ടുകാരാണ് പോലീസിനെ അറിയിച്ചത് . തുടര്ന്ന് നടത്തിയ അന്വേഷണത്തില് സുപോള് ജില്ലയിലെ ജനങ്ങള്ക്കിടയില് ബൈബിള് വിതരണം ചെയ്യുന്നത് കേരളത്തില് നിന്നുള്ള പുരോഹിതരാണെന്ന് കണ്ടെത്തി. സുപോള് ഭീംപൂരിലെ കിയോല്ല ഗ്രാമത്തിലെ ആളുകളെയാണ് ഇവര് നിയമവിരുദ്ധമായി ക്രിസ്തുമതത്തിലേക്ക് പരിവര്ത്തനം ചെയ്യിപ്പിച്ചിരുന്നത് സുപോള് ജില്ലയിലെ ഭേലാഹി പ്രദേശത്തെ വാടക വീട്ടിലാണ് ജോര്ജും റിഷുവും താമസിച്ചിരുന്നത് . മതപരിവര്ത്തനത്തിന് പ്രതിമാസം 12,000 രൂപ ഇവര് പ്രതിഫലം വാങ്ങിയിരുന്നതായും പാസ്റ്റര് ജോര്ജ് ചോദ്യം ചെയ്യലില് വെളിപ്പെടുത്തിയിട്ടുണ്ട്. മാത്രമല്ല ആളുകള്ക്ക് ക്രിസ്ത്യന് മതത്തിലേക്ക് പരിവര്ത്തനം ചെയ്യാനായി ഇവര് പണവും നല്കി. ഇത്തരത്തില് ഇവര് ഗ്രാമത്തിലെ നിരവധി ആളുകളെ ക്രിസ്തുമതത്തിലേക്ക് മതപരിവര്ത്തനം ചെയ്തതായി റിപ്പോര്ട്ടുണ്ട്. ഭീംപൂര് പോലീസ് രണ്ട് വൈദികരെയും കസ്റ്റഡിയിലെടുത്ത് അന്വേഷണം ആരംഭിച്ചു. രേഖകളും പോലീസ് പരിശോധിച്ചുവരികയാണ്. രണ്ട് പുരോഹിതന്മാരും കഴിഞ്ഞ കുറേ വര്ഷങ്ങളായി പ്രദേശത്ത് ആളുകളെ ക്രിസ്ത്യന് മതത്തിലേക്ക് പരിവര്ത്തനം ചെയ്തിരുന്നതായും റിപ്പോര്ട്ടുകള് സൂചിപ്പിക്കുന്നു